
 30.9.2019
 BG
 Официален вестник на Европейския съюз
 L 250/56
 РЕГЛАМЕНТ ЗА ИЗПЪЛНЕНИЕ (ЕС) 2019/1607 НА КОМИСИЯТА
 от 27 септември 2019 година
 за изменение на Регламент за изпълнение (ЕС) 2016/1239 по отношение на приложимите крайни срокове за подаване на заявления за лицензии
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 178, буква б) от него,
 като има предвид, че:
 (1)
 В Регламент за изпълнение (ЕС) 2016/1239 на Комисията (2) се определят общите разпоредби относно заявленията за лицензии за внос и за износ на селскостопански продукти и относно издаването на такива лицензии. В него се съдържат разпоредби относно сроковете за подаване на заявления за лицензии и за исканията за отмяна. По-конкретно в него се съдържат разпоредби относно случаите, в които в този регламент се посочва срок за процедурите, с цел да се определят датите на начало или край, когато тези дати се падат в събота, в неделя или на официален празник.
 (2)
 С цел да се улесни управлението на тарифните квоти в Съюза е необходимо да се гарантира, че за всички селскостопански тарифни квоти, управлявани с помощта на лицензии, се прилагат едни и същи правила за определяне на сроковете за подаване на заявления за лицензии.
 (3)
 Заявителите следва да могат да подават заявления за лицензии независимо от официалните празници в държавите членки. Понастоящем крайните срокове за подаване на заявления за лицензии, които се падат в събота, в неделя или на официален празник, се определят по различен начин в зависимост от това дали срокът за подаване на заявления се определя с посочване на конкретна дата или с посочване на продължителността на този срок. По отношение на последния случай разпоредбата в член 3, параграф 4 от Регламент (ЕИО, Евратом) No 1182/71 на Съвета (3) гласи, че ако последният ден от срока е събота, неделя или официален празник, крайният срок за подаване на заявлението е работният ден, следващ тази събота, неделя или този официален празник. В съответствие с член 5 от същия регламент, когато срокът за подаване на заявления се определя с посочване на конкретна дата, той изтича в последния час на крайния срок. Това означава, че при липса на специална разпоредба по отношение на случаите, в които крайният срок за подаване на заявление, определен с посочване на конкретна дата, приключва в събота, в неделя или на официален празник, би трябвало в такива случаи заявленията да се подават в срок до последния работен ден, предшестващ съботата, неделята или официалния празник.
 (4)
 С цел да се избегне несигурност относно съответния краен срок, крайните срокове за подаване на заявления за лицензии, които се падат в събота, в неделя или на официален празник, следва да бъдат изтеглени във всички случаи, без значение на това дали срокът за подаване на заявления се определя